CELEX: 32016D0588
Language: hr
Date: 2016-04-14 00:00:00
Title: Provedbena odluka Komisije (EU) 2016/588 оd 14. travnja 2016. o odobrenju tehnologije upotrijebljene u 12-voltnim učinkovitim alternatorima kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP)

16.4.2016   
            
            
               HR
            
            
               Službeni list Europske unije
            
            
               L 101/25
            
         PROVEDBENA ODLUKA KOMISIJE (EU) 2016/588
   оd 14. travnja 2016.
   o odobrenju tehnologije upotrijebljene u 12-voltnim učinkovitim alternatorima kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   budući da:
   
               (1)
            
            
               Zahtjev za odobrenje za visokoučinkoviti alternator marke Valeo s visokoučinkovitim diodama koji je 3. studenoga 2015. podnio dobavljač Valeo Equipments Electriques Moteur i zahtjev za odobrenje za učinkoviti alternator marke Bosch s MOS upravljanim diodama (MGD) koji je 10. lipnja 2015. podnio dobavljač Robert Bosch GmbH ocijenjeni su u skladu s člankom 12. Uredbe (EZ) br. 443/2009, Provedbenom uredbom Komisije (EU) br. 725/2011 (2) i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009.
            
         
               (2)
            
            
               Na temelju informacija dostavljenih u zahtjevima Valea i Boscha dokazano je da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011. Stoga bi učinkovite alternatore marki Valeo i Bosch trebalo odobriti kao inovativne tehnologije.
            
         
               (3)
            
            
               Provedbenim odlukama 2013/341/EU (3), 2014/465/EU (4), (EU) 2015/158 (5), (EU) 2015/295 (6) i (EU) 2015/2280 (7) Komisija je odobrila šest zahtjeva u pogledu tehnologija kojima se poboljšava učinkovitost alternatora. Na temelju iskustva stečenog iz ocjenjivanja tih zahtjeva za odobrenje te iz zahtjeva Valea i Boscha nedvojbeno je i na zadovoljavajući način dokazano da 12-voltni (12 V) alternator s minimalnom učinkovitošću od 73,4 % do 74,2 %, ovisno o pogonskom sklopu, i masom koja za najviše 3 kg premašuje masu osnovnog alternatora ispunjava kriterije iz članka 12. Uredbe (EZ) br. 443/2009 i Provedbene uredbe (EU) br. 725/2011 te postiže smanjenje emisija CO2 od barem 1 g CO2/km u odnosu na osnovni alternator s učinkovitošću od 67 %.
            
         
               (4)
            
            
               Stoga je prikladno omogućiti proizvođačima certifikaciju ušteda CO2 ostvarenih 12-voltnim učinkovitim alternatorima koji ispunjavaju te uvjete. Kako bi se osiguralo da se za certifikaciju predlažu samo alternatori sukladni s tim uvjetima, proizvođač mora homologacijskom tijelu zajedno sa zahtjevom za certifikaciju dostaviti izvješće o provjeri, koje je sastavilo neovisno ovlašteno tijelo za provjeru, u kojem se potvrđuje sukladnost.
            
         
               (5)
            
            
               Ako homologacijsko tijelo utvrdi da 12-voltni alternator ne ispunjava uvjete za certifikaciju, zahtjev za certifikaciju uštede trebalo bi odbiti.
            
         
               (6)
            
            
               Trebalo bi odobriti ispitnu metodologiju za utvrđivanje ušteda CO2 ostvarenih 12-voltnim učinkovitim alternatorima.
            
         
               (7)
            
            
               Kako bi se utvrdile uštede CO2 ostvarene 12-voltnim učinkovitim alternatorom, nužno je definirati osnovnu tehnologiju koja bi trebala poslužiti kao mjerilo za učinkovitost alternatora. Na temelju stečenog iskustva prikladna osnovna tehnologija je 12-voltni alternator s učinkovitošću od 67 %.
            
         
               (8)
            
            
               Ušteda ostvarena 12-voltnim učinkovitim alternatorom može se djelomično dokazati ispitivanjem iz Priloga XII. Uredbi Komisije (EZ) br. 692/2008 (8). Zbog toga je nužno to djelomično obuhvaćanje uzeti u obzir u ispitnoj metodologiji za uštede CO2 ostvarene 12-voltnim učinkovitim alternatorima.
            
         
               (9)
            
            
               Kako bi se 12-voltni učinkoviti alternatori što više primjenjivali u novim vozilima, proizvođaču bi se trebalo omogućiti i da zatraži certifikaciju ušteda CO2 za nekoliko 12-voltnih učinkovitih alternatora jednim zahtjevom za certifikaciju. Međutim, ako se upotrijebi ta mogućnost, trebalo bi se pobrinuti da se primijeni mehanizam kojim će se potaknuti primjena samo najučinkovitijih alternatora.
            
         
               (10)
            
            
               Za potrebe određivanja opće oznake eko-inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (9) trebalo bi utvrditi pojedinačnu oznaku koja će se upotrebljavati za inovativnu tehnologiju za 12-voltne učinkovite alternatore,
            
         DONIJELA JE OVU ODLUKU:
   Članak 1.
   Odobrenje
   Tehnologija upotrijebljena u visokoučinkovitom alternatoru marke Valeo s visokoučinkovitim diodama i u učinkovitom alternatoru marke Bosch s MOS upravljanim diodama odobrava se kao inovativna tehnologija u smislu članka 12. Uredbe (EZ) br. 443/2009.
   Članak 2.
   Zahtjev za certifikaciju ušteda CO2
   
   1.   Proizvođač može zatražiti certifikaciju ušteda CO2 ostvarenih 12-voltnim (V) učinkovitim alternatorima namijenjenima za uporabu u vozilima kategorije M1 ako su ispunjeni sljedeći uvjeti:
   
               (a)
            
            
               taj se sastavni dio upotrebljava isključivo za punjenje akumulatora vozila i za napajanje električnog sustava vozila dok motor s unutarnjim sagorijevanjem radi;
            
         
               (b)
            
            
               masa učinkovitog alternatora ne smije za više od 3 kg premašiti masu osnovnog alternatora od 7 kg;
            
         
               (c)
            
            
               učinkovitost učinkovitog alternatora je barem:
               
                           i.
                        
                        
                           73,8 % za vozila s benzinskim motorom;
                        
                     
                           ii.
                        
                        
                           73,4 % za vozila s benzinskim motorom i turbopunjačem;
                        
                     
                           iii.
                        
                        
                           74,2 % za vozila s dizelskim motorom.
                        
                     
         2.   Uz zahtjev za certifikaciju ušteda ostvarenih učinkovitim alternatorima dostavlja se neovisno izvješće o provjeri kojim se potvrđuje da su alternatori sukladni s uvjetima propisanima u stavku 1.
   3.   Homologacijsko tijelo mora odbiti zahtjev za certifikaciju ako utvrdi da alternatori nisu sukladni s uvjetima propisanima u stavku 1.
   Članak 3.
   Certifikacija ušteda CO2
   
   1.   Smanjenje emisija CO2 zbog upotrebe učinkovitog alternatora iz članka 2. stavka 1. utvrđuje se primjenom metodologije iz Priloga.
   2.   Ako proizvođač podnese zahtjev za certifikaciju ušteda CO2 iz članka 2. stavka 1. za više od jednog učinkovitog alternatora za jednu izvedbu vozila, homologacijsko tijelo mora utvrditi kojim se od ispitanih alternatora postižu najmanje uštede CO2 i zabilježiti najnižu vrijednost u odgovarajuću homologacijsku dokumentaciju. Ta se vrijednost navodi u certifikatu o sukladnosti u skladu s člankom 11. stavkom 2. Provedbene uredbe (EU) br. 725/2011.
   Članak 4.
   Oznaka eko-inovacije
   Oznaka eko-inovacije br. 17 unosi se u homologacijsku dokumentaciju uz svako upućivanje na ovu Odluku u skladu s člankom 11. stavkom 1. Provedbene uredbe (EU) br. 725/2011.
   Članak 5.
   Stupanje na snagu
   Ova Odluka stupa na snagu dvadesetoga dana od dana objave u Službenom listu Europske unije.
   
      Sastavljeno u Bruxellesu 14. travnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 1.
   
   
      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
   
      (3)  Provedbena odluka Komisije 2013/341/EU od 27. lipnja 2013. o odobrenju alternatora Valeo Efficient Generation Alternator kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 179, 29.6.2013., str. 98.).
   
      (4)  Provedbena odluka Komisije 2014/465/EU оd 16. srpnja 2014. o odobrenju učinkovitog alternatora DENSO kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća i o izmjeni Provedbene odluke Komisije 2013/341/EU (SL L 210, 17.7.2014., str. 17.).
   
      (5)  Provedbena odluka Komisije (EU) 2015/158 оd 30. siječnja 2015. o odobrenju dvaju visokoučinkovitih alternatora proizvođača Robert Bosch GmbH kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 26, 31.1.2015., str. 31.).
   
      (6)  Provedbena odluka Komisije (EU) 2015/295 оd 24. veljače 2015. o odobrenju učinkovitog alternatora MELCO GXi kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 53, 25.2.2015., str. 11.).
   
      (7)  Provedbena odluka Komisije (EU) 2015/2280 оd 7. prosinca 2015. o odobrenju učinkovitog alternatora DENSO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 322, 8.12.2015., str. 64.).
   
      (8)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
   
      (9)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      
         METODOLOGIJA ZA UTVRĐIVANJE UŠTEDA CO2 OSTVARENIH 12-VOLTNIM UČINKOVITIM ALTERNATOROM
      
      1.   UVOD
      Kako bi se utvrdila ušteda CO2 koja se može pripisati uporabi učinkovitog alternatora u vozilu kategorije M1, nužno je odrediti sljedeće:
      
                  1.
               
               
                  uvjete ispitivanja;
               
            
                  2.
               
               
                  ispitnu opremu;
               
            
                  3.
               
               
                  utvrđenu učinkovitost učinkovitog alternatora i osnovnog alternatora;
               
            
                  4.
               
               
                  izračun ušteda CO2;
               
            
                  5.
               
               
                  izračun statističke pogreške.
               
            
         Simboli, parametri i mjerne jedinice
      
      
         Simboli na latinici
      
      
                  
                     
               
               
                  –
               
               
                  uštede CO2 (g CO2/km)
               
            
                  CO2
                  
               
               
                  –
               
               
                  ugljikov dioksid
               
            
                  CF
               
               
                  –
               
               
                  faktor konverzije (l/100 km) – (g CO2/km) (g CO2/l) kako je definiran u tablici 3
               
            
                  h
               
               
                  –
               
               
                  frekvencija kako je definirana u tablici 1
               
            
                  I
               
               
                  –
               
               
                  jakost struje pri kojoj se provodi mjerenje (A)
               
            
                  m
               
               
                  –
               
               
                  broj mjerenja uzorka
               
            
                  M
               
               
                  –
               
               
                  zakretni moment (Nm)
               
            
                  n
               
               
                  –
               
               
                  frekvencija rotacije (min– 1) kako je definirana u tablici 1
               
            
                  P
               
               
                  –
               
               
                  snaga (W)
               
            
                  
                     
               
               
                  –
               
               
                  standardna devijacija učinkovitosti ekoinovativnog alternatora (%)
               
            
                  
                     
               
               
                  –
               
               
                  standardna devijacija prosječne učinkovitosti ekoinovativnog alternatora (%)
               
            
                  
                     
               
               
                  –
               
               
                  standardna devijacija ukupnih ušteda CO2 (g CO2/km)
               
            
                  U
               
               
                  –
               
               
                  ispitni napon pri kojem se provodi mjerenje (V)
               
            
                  v
               
               
                  –
               
               
                  srednja brzina vožnje u novom europskom voznom ciklusu (NEDC) (km/h)
               
            
                  VPe
                  
               
               
                  –
               
               
                  potrošnja stvarne energije (l/kWh) kako je definirana u tablici 2
               
            
                  
                     
               
               
                  –
               
               
                  osjetljivost izračunate uštede CO2 u odnosu na učinkovitost ekoinovativnog alternatora
               
            
         Grčki simboli
      
      
                  Δ
               
               
                  –
               
               
                  razlika
               
            
                  η
               
               
                  –
               
               
                  učinkovitost osnovnog alternatora (%)
               
            
                  ηEI
                  
               
               
                  –
               
               
                  učinkovitost učinkovitog alternatora (%)
               
            
                  
                     
               
               
                  –
               
               
                  prosječna učinkovitost ekoinovativnog alternatora u radnoj točki i (%)
               
            
         Indeksi
      
      Indeks i odnosi se na radnu točku
      Indeks j odnosi se na mjerenje uzorka
      
                  EI
               
               
                  –
               
               
                  ekoinovativni
               
            
                  m
               
               
                  –
               
               
                  mehanički
               
            
                  RW
               
               
                  –
               
               
                  stvarni uvjeti
               
            
                  TA
               
               
                  –
               
               
                  homologacijski uvjeti
               
            
                  B
               
               
                  –
               
               
                  osnovni
               
            2.   ISPITNI UVJETI
      Ispitni uvjeti moraju ispunjavati zahtjeve iz norme ISO 8854:2012 (1).
      
         Ispitna oprema
      
      Ispitna oprema mora biti u skladu sa specifikacijama iz norme ISO 8854:2012.
      3.   MJERENJA I UTVRĐIVANJE UČINKOVITOSTI
      Učinkovitost učinkovitog alternatora utvrđuje se u skladu s normom ISO 8854:2012, uz iznimku elemenata navedenih u ovome stavku.
      Mjerenja se provode u različitim radnim točkama i, kako je definirano u tablici 1. Jakost struje alternatora definira se kao pola nazivne struje u svim radnim točkama. Za svaku je brzinu potrebno održavati stalni napon i izlaznu struju alternatora, a napon treba iznositi 14,3 V.
      
         Tablica 1.
      
      
         Radne točke
      
      
                  Radna točka
                  i
               
               
                  Vrijeme zadržavanja
                  (s)
               
               
                  Frekvencija rotacije
                  ni (min– 1)
               
               
                  Frekvencija
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Učinkovitost se izračunava formulom 1.
      
         Formula 1.
      
      
         
      Sva mjerenja učinkovitosti moraju se provesti uzastopno najmanje pet (5) puta. Mora se izračunati prosjek mjerenja na svakoj radnoj točki ().
      Učinkovitost ekoinovativnog alternatora (ηEI) izračunava se formulom 2.
      
         Formula 2.
      
      
         
      Učinkovitim alternatorom ostvaruje se ušteda mehaničke snage u stvarnim uvjetima (ΔPmRW) i homologacijskim uvjetima (ΔPmTA), kako je definirano u formuli 3.
      
         Formula 3.
      
      ΔPm = ΔPmRW – ΔPmTA
      
      Pri tome se ušteda mehaničke snage u stvarnim uvjetima (ΔPmRW) izračunava formulom 4, a ušteda mehaničke snage u homologacijskim uvjetima (ΔPmTA) formulom 5.
      
         Formula 4.
      
      
         
      
         Formula 5.
      
      
         
      pri čemu je
      
                  PRW
                  
               
               
                  :
               
               
                  potrebna snaga u „stvarnim” uvjetima (W), a iznosi 750 W
               
            
                  PTA
                  
               
               
                  :
               
               
                  potrebna snaga u homologacijskim uvjetima (W), a iznosi 350 W
               
            
                  ηB
                  
               
               
                  :
               
               
                  učinkovitost osnovnog alternatora (%), a iznosi 67 %
               
            
         Izračun ušteda CO2
         
      
      Uštede CO2 učinkovitog alternatora izračunavaju se sljedećom formulom.
      
         Formula 6.
      
      
         
      pri čemu je
      
                  v
               
               
                  :
               
               
                  srednja brzina vožnje u NEDC-u (km/h), koja iznosi 33,58 km/h;
               
            
                  VPe
                  
               
               
                  :
               
               
                  potrošnja stvarne energije iz tablice 2
                  
                     Tablica 2.
                  
                  
                     Potrošnja stvarne energije
                  
                  
                              Vrsta motora
                           
                           
                              Potrošnja stvarne energije (VPe)
                              (l/kWh)
                           
                        
                              benzinski
                           
                           
                              0,264
                           
                        
                              benzinski s turbopunjačem
                           
                           
                              0,280
                           
                        
                              dizelski
                           
                           
                              0,220
                           
                        
            
                  CF
               
               
                  :
               
               
                  faktor naveden u 3
                  
                     Tablica 3.
                  
                  
                     Faktor konverzije goriva
                  
                  
                              Vrsta goriva
                           
                           
                              Faktor konverzije (l/100 km) – (g CO2/km) (CF)
                              (g CO2/l)
                           
                        
                              benzinski
                           
                           
                              2 330 
                           
                        
                              dizel
                           
                           
                              2 640 
                           
                        
            
         Izračun statističke pogreške
      
      Statističke pogreške u rezultatima ispitne metodologije uzrokovane mjerenjima moraju se kvantificirati. Za svaku se radnu točku izračunava standardna devijacija prema sljedećoj formuli:
      
         Formula 7.
      
      
         
      Standardna devijacija vrijednosti učinkovitosti učinkovitog alternatora () izračunava se formulom 8:
      
         Formula 8.
      
      
         
      Standardna devijacija učinkovitosti alternatora () dovodi do pogreške u izračunu ušteda CO2 (). Ta se pogreška izračunava u skladu s formulom 9:
      
         Formula 9.
      
      
         
      
         Statistička značajnost
      
      Za svaki se tip, varijantu i izvedbu vozila s učinkovitim alternatorom mora dokazati da pogreška u uštedama CO2 izračunanih formulom 9. nije veća od razlike između ukupnih ušteda CO2 i praga najmanje uštede propisanog u članku 9. stavku 1. Provedbene uredbe (EU) br. 725/2011 (vidjeti formulu 10.).
      
         Formula 10.
      
      
         
      pri čemu je
      
                  MT
               
               
                  :
               
               
                  minimalni prag (g CO2/km) koji iznosi 1 g CO2/km
               
            
         Izvješće o ispitivanju i ocjenjivanju
      
      Izvješće mora uključivati:
      
                  —
               
               
                  model i masu ispitanih alternatora,
               
            
                  —
               
               
                  opis ispitne platforme,
               
            
                  —
               
               
                  ispitne rezultate (izmjerene vrijednosti),
               
            
                  —
               
               
                  izračunane rezultate i odgovarajuće formule.
               
            
         Učinkoviti alternator za ugradnju u vozila
      
      Homologacijsko tijelo mora potvrditi uštede CO2 na temelju mjerenja učinkovitog alternatora i osnovnog alternatora primjenom ispitne metodologije iz ovog Priloga. Ako su uštede emisije CO2 ispod praga propisanog u članku 9. stavku 1., primjenjuje se članak 11. stavak 2. drugi podstavak Provedbene uredbe (EU) br. 725/2011.
      
         (1)  ISO 8854:2012 Cestovna vozila – Alternatori s regulatorima – Metode ispitivanja i opći zahtjevi. Referentni broj ISO 8854:2012, objavljeno 1. lipnja 2012.